stanford-oval/wikipedia huggingface dataset:
Anthrax
Historia

Anthraxin perustivat vuoden 1981 keskivaiheilla kitaristi Scott Ian ja basisti Dan Lilker. Ennen kuin he saivat levytyssopimuksen Megaforce Recordsilta, he äänittivät monien kokoonpanojen kanssa muutamia demoja ja singlejä.
Anthraxin ensimmäinen täysimittainen albumi Fistful of Metal ilmestyi vuonna 1984. Tällöin yhtyeen kokoonpanoon kuuluivat Neil Turbin (laulu), Danny Lilker (basso), Dan Spitz (kitara), Scott Ian (kitara) ja Charlie Benante (rummut). Jonkin ajan päästä Lilker erotettiin ja hänen tilalleen otettiin Frank Bello. Myöhemmin myös Turbin erotettiin ja tilalle valittiin Joey Belladonna. Tässä kokoonpanossaan Anthrax julkaisi suosituimmat ja tunnetuimmat levynsä.
Joey Belladonna korvattiin John Bushilla vuonna 1993, ja samana vuonna julkaistiin albumi nimeltä Sound of White Noise, jolloin yhtye meni musiikillisesti enemmänkin post-thrashin puolelle. Pari vuotta myöhemmin Dan Spitz lähti yhtyeestä ja häntä paikkasi keikoilla Paul Crook. Myöhemmin Rob Caggiano otettiin vakituiseksi soittajaksi. Yhtye palasi legendaarisimpaan kokoonpanoonsa vuonna 2005. Siihen kuuluivat Joey Belladonna, Dan Spitz, Frank Bello, Scott Ian ja Charlie Benante. Vuoden 2007 alussa yhtye ilmoitti reunion-kokoonpanonsa hajoamisesta. Yhtyeen uudeksi laulajaksi ilmoitettiin melko tuntematon Dan Nelson, joka on vaikuttanut aiemmin muun muassa Devilsize-yhtyeessä.
Yhtyeen piti tulla Poriin 25. heinäkuuta 2009 pidettäville Sonisphere-festivaaleille sekä Ouluun 24. heinäkuuta pidettäville Qstock-festivaaleille, mutta kaikki Anthraxin kesän 2009 esiintymiset peruttiin laulaja Dan Nelsonin sairastumisen takia. Hieman myöhemmin yhtyeen manageri Izvor Zivkovic ilmoitti lehdistötiedotteessa, että Nelson on erotettu yhtyeestä ja että lokakuuksi 2009 suunniteltu studioalbumin julkaisu siirtyy. Toukokuussa 2010 vahvistettiin laulaja Joey Belladonnan paluu Anthraxiin.
Ensimmäisen kerran Anthrax kävi Suomessa vuonna 1986 Helsingin Jäähallissa. Seuraavan kerran yhtye esiintyi Oulun Kuusrockissa 1987. Vuonna 1989 se esiintyi Hämeenlinnassa ja seuraavana vuonna Iron Maidenin kanssa Helsingin Jäähallissa. Joey Belladonnan lähdettyä yhtye kävi Helsingissä Kulttuuritalolla 1993 ja Tavastialla 1996. Seuraavan kerran Anthrax nähtiin vasta 2003 Helsingin Nosturissa ja myöhemmin 2005 Ilosaarirockissa ja 2006 Tampereen Pakkahuoneella ja Helsingin Nosturissa. Vuonna 2014 Anthrax esiintyi Tuska Open Air Metal festivaaleilla ja uudelleen heinäkuussa 2016. 7. joulukuuta 2015 yhtye esiintyi Helsingin Hartwall Arenalla yhdessä Slayerin, At The Gatesin ja Lost Societyn kanssa. Kesällä 2016 yhtye nähdään Tuskan lisäksi Oulun Jalometalli-festivaaleilla.
Vuonna 2013 kitaristi Rob Caggiano ilmoitti jättävänsä yhtyeen ja keskittyvän musiikin tuottamiseen. Jo helmikuussa 2013 Caggiano ilmoitti liittyvänsä tanskalaiseen Volbeat-yhtyeeseen, jonka levyä hän oli tuottamassa.
Elokuvat ja tv-sarjat

Anthrax on pistäytynyt myös valkokankaalla ja tv-ruuduissa. Vuonna 1992 yhtye esiintyi Pulmuset-sarjan jaksossa My Dinner with Anthrax. Jakso esitettiin Suomessa ensimmäisen kerran maaliskuussa 1993. Episodissa esiintyi koko silloinen yhtye eli Joey Belladonna, Frank Bello, Charlie Benante, Scott Ian ja Dan Spitz. Vuoden 2003 elokuvassa Kalenteritytöt Helen Mirrenin ja Julie Waltersin esittämäille hahmoille esitellään Frank, Scott ja John eli Bello, Scott Ian ja John Bush. Scott Ian on kreditoitu nimellä Scott Ian Rosenfeld. Yhtyeen jäsenistä Scott Ian on esiintynyt yhdessä The Walking Dead -sarjan jaksossa ja Frank Bello muun muassa yhdessä Kova laki -sarjan jaksossa.
Diskografia

| --- | --- |
 Studioalbumit Fistful of Metal (1984)  Spreading the Disease (1985)  Among the Living (1987)  State of Euphoria (1988)  Persistence of Time (1990)  Sound of White Noise (1993)  Stomp 442 (1995)  Volume 8: The Threat Is Real (1998)  We’ve Come for You All (2003)  Worship Music (2011)  For All Kings (2016) EP:t Armed and Dangerous (1985)  I’m the Man (1987)  Penikufesin (1989,  julkaistu vain Euroopassa ja Japanissa)  Inside Out (1999)  Summer 2003 (2003)  Anthems (2013) :  Kokoelma-albumit Attack of the Killer B’s (1991)  Return of the Killer A’s (1999)  Madhouse: The Very Best of Anthrax (2001)  Classic Anthrax: The Universal Masters Collection (2002)  The Collection (2002)  The Greater of Two Evils (2004)  Anthrology: No Hit Wonders (2005) Livealbumit The Island Years (1994)  Music of Mass Destruction (2004)  Alive 2 (2005)  Caught in a Mosh: BBC Live in Concert (2007)  The Big Four: Live from Sofia, Bulgaria (2010)  Chile on Hell (2014)  Kings Among Scotland (2018)  XL (2022)
Aiheesta muualla

Kuvia tai muita tiedostoja aiheesta Anthrax Wikimedia Commonsissa
Anthrax Encyclopaedia Metallumissa (englanniksi)
Virallinen sivusto. (englanniksi)
Ski Slope No. 3

| Ski Slope No>  3 |
| --- | --- |
Paikkakunta::  Mikuni, Yuzawa, Japani
Talviurheilukeskus:: Naeban laskettelukeskus
Vuori:: Takenokoyama
Rinneluokitus:: Punainen
Pituus:: 610 m
Maksimijyrkkyys:: 20°
Keskijyrkkyys:: 16°
Hissi
Hissi:: High-Speed Lift No. 8
Tyyppi:: 4-hengen tuolihissi
Miehet
Pujottelu
Lähtö:: 1 125 m
Maali:: 925 m
Korkeusero:: 200 m
1. MC-kilpailu:: 14.2.2016
Ski Slope No. 3 on laskettelurinne Naeban laskettelukeskuksessa Yuzawassa Niigatan prefektuurissa Japanissa.
Ski Slope No. 3 -rinteellä järjestettiin ensimmäistä kertaa alppihiihdon maailmancupin kilpailut vuonna 2016, miesten suurpujottelun maailmancupin kilpailuissa vuosina 2016 ja 2020 rinne toimi alaosana Men’s Riesen Slalom Trail -rinteelle.
Slovakian kansallismuseo

| Slovakian kansallismuseo Slovenské národné múzeum |
| --- | --- |

 Slovakian kansallismuseon päärakennuksen länsipääty ja edusta.
Tyyppi:  Kansallismuseo 
Osoite:  Vajanského nábrežie 2 (P.O. Box 13), 810 06 Bratislava (päärakennus)
Sijainti:  Bratislava (päärakennus)
Perustettu:  1961  
Kotisivut:  snm.sk 
Koordinaatit:  48°08′24″N, 17°06′47″E
 fiSlovakian kansallismuseo 
  
Slovakian kansallismuseon päärakennus sijaitsee Tonavan varrella.
Slovakian kansallismuseo (slovakiksi Slovenské národné múzeum) on Slovakian suurin museo ja kulttuuri-instituutio. Kansallismuseon piiriin kuuluu yhteensä 18 museota Bratislavassa ja muualla Slovakiassa. Kansallismuseo perustettiin vuonna 1961.
Kansallismuseo vastaa osaltaan myös sadoista kulttuurimonumenteista Slovakiassa, esimerkiksi useasta tunnetusta linnasta (kuten Bojnicen linna ja Spišin linna).
Aiheesta muualla

Kuvia tai muita tiedostoja aiheesta Slovakian kansallismuseo Wikimedia Commonsissa
Kansallismuseon kotisivut (Arkistoitu – Internet Archive) (englanniksi) (snm.sk)
Siuntion pitäjäntupa

| Siuntion pitäjäntupa> Sjundeå sockenstuga |
| --- | --- |
Sijainti:  Siuntio, Uusimaa
Rakennustyyppi:  Pitäjäntupa
Valmistumisvuosi:  1876
Purkuvuosi:  1900-luku
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Siuntion pitäjäntupa (ruots. Sjundeå sockenstuga) valmistui pitäjäntuvaksi Siuntioon, Uudellemaalle 1. syyskuuta 1876 ja toimi tehtävässä vuoteen 1920 asti. Hirsirakenteisessa tuvassa oli yksi pienempi huone ja yksi suurempi huone. Tupa sijaitsi Tyyskylän mailla Siuntion kirkonkylässä entisten kirkkotallien takana rinteessä Siuntion Pyhän Pietarin kirkon edessä. 1900-luvulla Siuntion pitäjäntupa purettiin, kun Suitiantietä levennettiin ja huonokuntoiselle pitäjäntuvalle ei jäänyt riittävästi tilaa jäädä paikalleen.
Pitäjäntuvassa pidettiin pitäjänkokouksia vuodesta 1876 vuoteen 1919.
Attitude (Miisa Päällysahon albumi)

| Attitude Miisa |
| --- | --- | --- |

Studioalbumin tiedot
 Äänitetty : 1993, Finnvox
 Julkaistu: 1994
 Formaatti: CD, C-kasetti
 Tyylilaji: eurodance
 Kesto: 64.33
 Levy-yhtiö: Sony Music Entertainment
Miisan muut julkaisut
|   | Attitude 1993 | Miisa 1995 |
Attitude on suomalaisen eurodancelaulaja Miisan eli Miisa Päällysahon debyyttialbumi, joka julkaistiin vuonna 1994.
Kappaleet

Prologue – 1.23
Get Ready – 4.28
Attitude – 4.51 (CD Version)
Get On the Move – 6.32
P.F.B. – 5.49
You & Me (Innocence) – 5.43
Hold On – 4.32
All or Nothin’ – 5.52
I Feel – 4.56
Set Me Free – 5.38 (Remix)
Lovin’ You – 4.16
Get Ready – 5.06 (Cream Clinic’s Club Mix)
All or Nothin’ – 5.27 (Dance Beat Club Mix)
Kokoonpano

Miisa Päällysaho – laulu
Cris Owen – tuottaja
Triple Digit – musiikkiohjelmointi
P. Lowland – musiikkiohjelmointi (kappale 11)
J. Karjalainen – miksaaja, äänittäjä
Mika Jussila – editointi, masterointi
David Sonko – mieslaulu
Aiheesta muualla

Attitude discogs.com -sivustolla
Sideswipe

| Sideswipe |
| --- | --- |
 Sideswipe G1-muodossaan
Ensiesiintyminen:  The Transformers (1984)
Henkilötiedot
Koko nimi:  Sideswipe
Asema:  Soturi
Ryhmäsidokset:  Autobotit
Sukupuoli:  Mies
Muuntautumismuodot:  Lamborghini Countach   Nissan Skyline GT-R  Chevrolet Corvette Stingray
Näyttelijä(t):  Michael Bell (1984–1986) Samuel Vincent (2002-2005)  André Sogliuzzo (2009) Nolan North (2009) Travis Willingham (2010, 2012, 2014) Fred Tatasciore (2011) James Remar (2011) Darren Criss (2015)
Sideswipe on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
The Transformers

Sideswipe ja hänen kaksoisveljensä Sunstreaker kuuluivat Arkin miehistöön, kun tämä teki pakkolaskun Maahan. Sideswipen ja Sunstreakerin robottikehot ovat erilaiset, mutta heillä on molemmilla samanlaiset ajoneuvomuodot.
Transformers: Armada

Sideswipe on nuori Autobotti, joka ihaili kovasti Blurria ja myöhemmin myös Hot Shotia, koska tämä pelasti hänet Wheeljackin ansasta. Sideswipe alkoi sitä myötä myös kutsua Hot Shotia 'veljekseen'.
Elokuvasarja > Transformers: Kaatuneiden kosto

Transformers: Kaatuneiden kostossa Sideswipe on taistelemiseen syntynyt Autobotti. Hän käyttää asenaan kahta Cybertranium-miekkaa ja niskaan asennettua konekivääriä. Sideswipe muuntautuu vuoden 2009 Chevrolet Corvette Stingray -konseptiautoksi.
Sideswipen äänenä elokuvassa on André Sogliuzzo.
Elokuvasarja > Transformers: Kaatuneiden kosto > Revenge of the Fallen -videopeli

Sideswipe on saatavilla pelihahmoksi Transformers: Revenge of the Fallen -pelin Xbox 360- ja PlayStation 3-versioille erään ladattavan lisäsisällön kautta. Sideswipe käyttää pulssipistooleja ja läheisyysmiinoja. Erikoiskykynä hänellä on teräisku, kybertraniummiekoilla tehtävä isku, joka aiheuttaa suurta vahinkoa.
Elokuvasarja > Transformers: Kuun pimeä puoli

Sideswipe muuntautuukin elokuvassa Transformers: Kuun pimeä puoli Corvette Stingrayn Convertible-versioksi. Hän on myös ainoa, jolla ei ollut samaa ääninäyttelijää kuin edellisissä elokuvissa. André Sogliuzzon sijaan Sideswipen äänen tähän elokuvaan on tehnyt James Remar.
Aligned-jatkumo > War for Cybertron

Videopelissä Transformers: War for Cybertron Sideswipe on Optimus Primen ja Bumblebeen pelattava hahmo Autobottikamppanjan toisessa tasossa, jossa he soluttautuvat Decepticonien tukikohtaan, Kaoniin, vapauttaakseen vangitun Zeta Primen.
Aligned-jatkumo > Robots in Disguise

Sideswipe esiintyy yhtenä Autobottipäähenkilöistä vuoden 2015 sarjassa Transformers: Robots in Disguise, joka on jatkoa Transformers: Primelle. Sideswipen äänenä sarjassa on Darren Criss.
Sideswipe oli alun perin sääntöjä rikkova nuori Autobotti, jonka kanssa katuja partioivat Bumblebee ja Strongarm joutuivat usein hankaluuksiin. Kun Bumblebee lähti Maahan Optimus Primelta tulleen näyn kautta, Sideswipe ja Strongarm tulivat mukaan vasten tämän tahtoa. He päätyivät tekemään yhteistyötä vanginvartija Fixitin sekä entisen vangin, Grimlockin, kanssa pysäyttääkseen pakkolaskun tehneestä Alchemor-aluksesta paenneet Decepticon-vangit.
Aligned-jatkumo > Rescue Bots

Sideswipe esiintyi Transformers: Rescue Bots -sarjan yhdessä neljännen kauden jaksossa, jossa hän yritti vangita Cyclone Mini-Conin nimeltä Bounce. Hän sai siinä apua Rescue Boteilta.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1984–1986 | Michael Bell | The Transformers |  |  |
| 2002-2003 | Samuel Vincent | Transformers: Armada |  |  |
| 2009 | André Sogliuzzo |  | Transformers: Kaatuneiden kosto |  |
| 2009 | Nolan North |  |  | Transformers: Revenge of the Fallen |
| 2010 | Bronco D. Jackson | Transformers: Cyber Missions |  |  |
| 2010, 2012, 2014 | Travis Willingham |  |  | Transformers: War for Cybertron Transformers: Fall of Cybertron Transformers: Rise of the Dark Spark |
| 2011 | Fred Tatasciore |  |  | Transformers: Dark of the Moon |
| 2011 | James Remar |  | Transformers: Kuun pimeä puoli |  |
| 2015–2017 | Darren Criss | Transformers: Robots in Disguise Transformers: Rescue Bots |  |  |
Aiheesta muualla

Lisätietoa Sideswipesta TFWIKI.Netissä, Transformers-aiheisesta wikiassa
Transformers
Sideswipe elokuvassa Transformers: Kaatuneiden kosto.
Ari Haukkala

Ari Haukkala (13. lokakuuta 1965 Kauhava – 19. helmikuuta 2021 Helsinki) oli suomalainen sosiaalipsykologi ja dosentti. Koulutukseltaan hän oli valtiotieteiden tohtori. Hän toimi yliopistonlehtorina Helsingin yliopistossa. Haukkalan asiantuntemusaluetta oli muun muassa terveyden sosiaalipsykologia.
Tutkimus

Haukkala teki tutkimusta terveyteen ja hyvinvointiin liittyvistä psykososiaalisista tekijöistä kuten kyynisyys, masentuneisuus, ja niiden yhteyksistä sosioekonomisten ryhmien eroihin terveydessä. Haukkala suunnitteli teoriaperusteisia interventioita terveyskäyttäytymisen kuten tupakoinnin, ravitsemuksen ja liikunnan muuttamiseksi sekä tutki niiden vaikuttavuutta. Myös se, miten ihminen tulkitsee ja ymmärtää geeniperimäänsä liittyvää tietoa, ja toisaalta miten genomitietoa hyödynnetään terveydenhuollossa, lukeutui Haukkalan keskeisiin tutkimuskohteisiin.
Aiheesta muualla

Haukkalan blogi (Arkistoitu – Internet Archive)
Ari Haukkala - Tuhat-tutkimustietojärjestelmä - Helsingin yliopisto
Arthur Wing Pinero

| Arthur Wing Pinero |
| --- | --- |
 Arthur Wing Pinero
Henkilötiedot
Syntynyt: 24. toukokuuta 1855 Lontoo, Englanti
Kuollut: 23. marraskuuta 1934 (79 vuotta)
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Arthur Wing Pinero (24. toukokuuta 1855 Lontoo, Englanti – 23. marraskuuta 1934) oli englantilainen kirjailija. Hänet palkattiin 1874 näyttelijäksi Edinburghiin Theatre Royaliin ja 1876 Lontooseen, ensin Globe-teatteriin, sitten Lyceum-teatteriin, jossa hän oli neljä vuotta. Hän debytoi 1877 dramaturgina 200 punnan vuosipalkalla ja menestyi näytelmällä The money spinner (1880). Jossakin vaiheessa hän harrasti etenkin farsseja, ja niitä esitettiin Court Theatressa, jossa varsinkin The magistrate (1885) sai suuren ja pitkäkestoisen menestyksen.
The squire (1881) oli Pineron ensimmäinen yritys vakavampiin näytelmiin, ja sitä seurasi The profligate (1889), sitten kaksi komediaa Sweet lavender (1888) ja The weaker sex (188) menestyivät hyvin. The second mrs. Tanqueray (1893) teki hänet tunnetuksi kaukana maan rajojen ulkopuolella. Kiitollisessa nimiroolissa näytteli muun muassa Eleonora Duse. Pineron myöhempiä teoksia ovat muun muassa seuraavat: The notorious mrs. Ebbsmith (1895), The benefit of the doubt (1895), The princess and the butterfly (1897), Trelawney of the wells (1898), huvinäytelmiä The gay lord Quex (1899), Iris (1901), Letty (1903), A wife without a smile (1904), His house in order (1906), The thunderbolt (1908), Mid-channel (1909), huvinäytelmät Preserving mr. Panmure (1912) ja The "mind the paint" girl (1913). Pineron näytelmät ilmestyivät 1891–1895 koottuina nimellä Plays.
Englannissa on katsottu, että juuri Pinero nosti kotimaisen dramatiikan sen seisahduksen tilasta ja taakse jäivät tavanomaiset riettaudet ja kotikutoinen sentimentaalisuus. Näytelmälle The second mrs. Tanqueray annetaan sama merkitys Englannin silloisen modernin seuranäytelmän alalla kuin Hernanilla oli 1830-luvun Ranskan romanttiselle näytelmälle. Kotimaan ulkopuolella Pineroa voi tuskin nostaa suurten dramaturgien joukkoon, joskin voi tunnustaa hänen kykynsä tunnistaa näyttämön vaatimukset ja onnekkaat havainnot monessa suhteessa. Kritiikki suuntasi usein Pineron vaikuttaviin ja teknisesti taidokkaisiin näytelmiin syytöksiä epätaiteellisesta näkemyksestä, syvyyden puutteesta ja epäjohdonmukaisuudesta luonteenkuvauksessa.
Suomennetut näytelmät

Tanquerayn toinen vaimo: 4-näytöksinen näytelmä, [i.a.] Teatterikorkeakoulun Viipurin Näyttämö -kokoelma (esitetty useissa teattereissa eri puolilla Suomea vuosisadan vaihteen ympärillä, Helsinki, Turku, Tampere, Jyväskylä)
Ajanmukaiset naissoturit, esitetty ainakin Aleksanterin teatterissa 1906
Aiheesta muualla

Kuvia tai muita tiedostoja aiheesta Arthur Wing Pinero Wikimedia Commonsissa
Socket A

| Socket A |
| --- | --- |

Tiedot
Tyyppi:  ZIF
Socket A (tunnetaan myös nimityksellä Socket 462) on AMD:n käyttämä tietokoneiden suoritinkanta. Ensimmäiset kantaan tehdyt suorittimet olivat AMD:n valmistamia Athlon Thunderbirdejä (julkaistiin 2000). Muita kantaan sopivia suoritinmalleja ovat olleet Duron, Athlon XP, Athlon MP sekä viimeiseksi jäänyt Sempron.
Väylä toimii kaksoiskellotettuna, eli dataa siirtyy kaksi kertaa kellojakson aikana. Väylänopeuksia oli saatavilla ensimmäisistä 2*100 MHz yksiväyläisistä nopeuksista aina 2*200 MHz nopeuksiin. Kannassa on liitäntäpintoja vain 453, 9 liitäntäpaikkaa on tukittu epäyhteensopivien Socket 370-suorittimien asentamisen estämiseksi. Socket A:n tuki on virallisesti lopetettu. Sen seuraajat ovat Socket 754 ja Socket 939.
Socket A:n käyttämä väylä oli aina vain kahden laitteen (emolevyn muistiohjainpiirin ja suorittimen) välinen väylä, joten usean suorittimen kokoonpanoissa näitä väyliä oli useita rinnakkain, jokaiselle suorittimelle omansa. Tämä sekä lisäsi suorituskykyä että nosti useaa suoritinta tukevien emolevyjen valmistuskustannuksia.
Soijat

| Soijapavut |
| --- | --- |
 soijapapuja.
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Soijapavut Glycine  Willd.
Katso myös
   Soijat Commonsissa 
Infobox OKNimi-testi OK: 
Soijapavut eli soijat (Glycine) on hernekasveihin kuuluva suku, jossa on 28 lajia. Soijapapulajeista suurin osa on kotoisin Australiasta ja 23 lajia esiintyy luonnonvaraisena vain siellä. Tunnetuin laji on ihmisten ja eläinten ravintokasvina maailmanlaajuisesti viljelty soijapapu eli soija eli peltosoijapapu (Glycine max). Laji on kotoisin Itä-Aasiasta, missä sitä esiintyy muun muassa Kiinassa, Indokiinassa, Japanissa ja Venäjällä.
Aiheesta muualla

Suomen Lajitietokeskus: Soijapavut – Glycine
Finto: Kassu – Kasvien suomenkieliset nimet: Glycine
Arthur Upfield
Palkinnot ja tunnustukset

1958 Edgar-palkintoehdokas teoksella The Bushman Who Came Back
Suomennetut teokset

Bony ja punainen lentokone (Wings Above the Diamantina), suom. Helvi Vasara. Helsinki: Otava, 1969 (Crime club)
Bony ostaa naisen (Bony Buys a Woman), suom. Tutteli Lindberg. Helsinki: Otava, 1971 (Crime club)
Ski Williamson

Ski Williamson (oik. Jukka Suksi) on The Flaming Sideburns -yhtyeen kitaristi. Hän on soittanut yhtyeessä perustamisesta eli vuodesta 1995 lähtien. Aiemmin hän on soittanut Jack Meatbeat & the Underground Society, Isebel's Pain ja Bomber -yhtyeissä. Lisäksi hän on toiminut muun muassa Thee Ultra Bimboos -yhtyeen tuottajana.
Aiheesta muualla

http://www.grunnenrocks.nl/people/s/suksijukka.htm
Soccsksargen

Alueen sijainti
Soccsksargen on Mindanaon saarella sijaitseva Filippiinien hallintoalue. Alueen tunnus on XII. Nimi SOCCSKSARGEN on akronyymi alueen neljän provinssin ja yhden kaupungin nimestä: South Cotabato, Cotabato, Sultan Kudarat, Sarangani ja General Santos City. Alueellinen keskus on Koronadal City, joka sijaitsee Etelä-Cotabaton provinssissa. Alueen väkiluku vuoden 2010 väestönlaskennassa oli 4 109 571.
Aiheesta muualla

Kuvia tai muita tiedostoja aiheesta Soccsksargen Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ski Jyväskylä

Ski Jyväskylä ry (alun perin Huhtasuon Hiihto 2000 ry) on jyväskyläläinen hiihtoseura. Seura perustettiin vuonna 2000 jolloin se eriytyi omaksi seurakseen Huhtasuon Kisasta. Seura vaihtoi nimensä Ski Jyväskyläksi vuonna 2016.
Seura järjesti maastohiihdon SM-kilpailut Jyväskylän Vaajakoskella 21.–23. maaliskuuta 2014. Seuran harjoittelumaastot ovat Vaajakosken ja Huhtasuon välisellä ulkoilualueella, ”neljän vuoren” maastossa. Seuran riveissä hiihtävät esimerkiksi Jenni Hildén, Jussi Tuukkanen, Pauliina Pohja ja Ville Tuukkanen. Seuralla on myös nuorten aikuisten tehoryhmä ja junioreiden Hopeasompa-ryhmä, jonka tavoitteena on treenata laadukkaasti innostavalla ja leikkimielisellä yhteishengellä kilpailuhenkeä unohtamatta. Seurassa eri harjoitusryhmiä ei ole eristetty toisistaan, vaan sekä edustus, nuorten aikuisten tehoryhmä että Hopeasompa-hiihtäjät myös harjoittelevat yhdessä.
Aiheesta muualla

Ski Jyväskylä ry
Socklothällan (Soklothällen)

Uuteenkaarlepyyhyn ohjaava pooki_soklothällen, tunnusmajakan rakenne on puinen laudoitus.
Pooki Soklothällen ja luotsiasema ovat Soklothällenin saarella, missä on ollut myös kaasulla toimiva loisto. Luotsit käyttivät pookia ilmeisesti myös merkin antoon. Merimerkin tehtävänä on ohjata laivaväylälle Uuteenkaarlepyyhyn Pohjanmaan rannikolla. Tunnusmajakka on 21,4 metriä korkea puinen torni ja joka rakennettiin vuonna 1824. Oheisena kuva Soklothällanin pookista. Pooki on korkea torni mikä opastaa vesitse tulevaa läheiseen kaupunkiin. Niistä suurimmissa on tähystyshuone ylhäällä luotseille.
Socket AM2+

| AM2+ |
| --- | --- |
 AM2+ suoritinkanta
Tiedot
Tyyppi:  PGA-ZIF
Suorittimen kotelointi:  Ceramic Pin Grid Array (CPGA) Organic Pin Grid Array (OPGA)
Liitäntäpintoja:  940 kpl
Väylätaajuus:  200 MHz järjestelmäväylä, jopa 2,6 GHz HyperTransport
Suorittimet:  Athlon 64, Athlon 64 X2, Athlon 64 FX, Opteron, Sempron, Phenom ja Phenom II
Socket AM2+ on AMD:n suorittimien suoritinkanta. Se on Socket AM2 -kannan kanssa yhteensopiva, mutta tarjoaa uutena:
Jopa 2,6 GHz kellotaajuudella toimivan HyperTransport 3.0 väylän.
Erilliset tehon syöttölinjat suorittimen kullekin ytimelle.
Simons’ BASIC

Simons’ BASIC on Commodore 64-tietokoneelle tarkoitettu BASIC-ohjelmointikielen laajennus.
Tausta

Simons’ BASIC:in nimi viittaa David Simonsiin, joka 16-vuotiaana opiskelijana määritteli laajennuksen Commodore 64:n niukkaan BASIC-kieleen perehdyttyään eri mikrojen ja minitietokoneiden BASIC-murteisiin. Commodore 64:n alkuperäinen BASIC oli laadittu Commodore PET:iin, jossa oli muistia vain 8 kilotavua.